1945-جىلى قۇلجا قالاسىندا توڭكەرىستىك ۇكىمەت قۇرىلدى. جاڭا ۇكىمەتتىڭ شەشىمى مەن نىلقى، قۇلجا، ءسۇيدۇن، قورعاس اۋداندارىنداعى پارتيزان قوسىندارى رەتكە سالىنىپ، تۇراقتى ۇلتتىق ارميا ۇيىمداستىرىلدى. سول قاتاردا 1948-جىلى نىلقى، كۇنەس، توعىزتاراۋ اۋداندارىنان 18جاستان 25 جاسقا دەيىنگى قازاق جاس جىگىتتەر اسكەرلىككە شاقىرىلىپ، توعىزتاراۋ اۋدانىندا قازاق اتتى پولكى قۇرىلدى. بۇرىنعى نىلقى پارتيزاندارىنان ىرىكتەپ الىنعان 300جىگىت وسى پولىكتىڭ نەگىزگى كۇشى بولدى. ول كەزدە اسكەرگە بارۋ ءوزىن ولىمگە ايداعاندىق دەپ قارالاتىندىقتان بايلار مەن ءمانساپتىلار پارا بەرىپ، ءوز بالاسىنىڭ ورنىنا كەدەيلەردىڭ بالالارىن اسكەرلىككە جىبەرەتىن، سوندايلاردىڭ ءبىرى بولىپ 1948-جىلى ماقابىل اسكەرلىككە الىندى.